Pasta	deur admin
Van regs bo TagliatelleDis beskikbaar in gewone en spinasie- weergawes. Ideaal vir die stadiggeroosterde tamatie-en-3-kase-gebak. Ook lekker saam met ‘n vleissous.
FarfalleOok strikdaspasta genoem. Die naam kom van die Italiaanse woord vir ‘skoenlapper’. ‘n Goeie pasmaat saam met die meeste souse en veral in slaaie en soppe.
SpaghettiDie bekendste van almal, genoem na ’n stringetjie tou. Dis een van die oudste en veelsydigste pastas en is geskik vir enige soort sous.
GnocchiDié pasta-nefie van aartappel-gnocchi het ’n geriffelde oppervlak en is hol soos ’n skulp. Dit word tradisioneel saam met tamatie-souse, pesto en kaas bedien.
Ditaloni LisciKort silinderpasta soos dié kan jy gebruik vir die geblikte tuna met gebarste tamatie-sous op. Dis ook heerlik in hartlike soppe soos minestrone.
CannelloniDié buise is gebruik vir die partytjie-lasagne. Tradisioneel word hulle gevul met ricotta-kaas en spinasie.
FusilliDié lang skroefies, ook in rooi en groen beskikbaar, is geskik vir die meeste souse en werk goed in slaai. Die naam beteken ‘geweer’ in Italiaans.
LinguiniDié pastasoort (ook in volkoring beskikbaar)is plat en smal. Dis lekker saam met ’n verskeidenheid souse. Kies dit ook vir slaaie en roerbraaigeregte.
TortiglioniGebruik dié breë buise met riffels saam met dik, ryk en bonkige vleissouse, én in gebakte pastadisse.
Pipe RigateDit sal goed werk saam met ‘n tamatiesous. Die sous gaan lê lekker in die holte van die kort, vet buisie.
GemelliDié pasta, ‘n stringetjie styf om homself gedraai, kry sy naam van die Italiaanse woord vir ‘tweeling’.
Ek het meeste van die Sarie Kos tydskrifte, maar ek het nie die Winter Uitgawe van 2008 nie. In die
tydskrif is daar onder meer n resep nl Jul Pasta vir Pelle. Sou dit bitter graag wou he. Is dit moontlk om
dit te kan kry?